S-1059/2009

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 29. september 2009 á hendur Þ-kk-þgf F-kk-þgf J-kk-þgf, kennitala 000000-0000, Maríubakka 22, Reykjavík, og Ó-kk-þgf S-kk-þgf G-kk-þgf, kennitala 000000-0000, Kópavogsbraut 14, Kópavogi, fyrir eftirtalin fíkniefnalagabrot:

1. Gegn ákærða Þ-kk-þgf F-kk-þgf með því að hafa, þriðjudaginn 14. október 2008, í bílskúr að Fljótaseli 3 í Reykjavík, haft í vörslum sínum 12 kannabisplöntur og 4,68 g af kannabislaufum sem lögreglumenn fundu við leit.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

2. Gegn ákærðu báðum með því að hafa, föstudaginn 22. maí 2009, að Hverfisgötu 42 í Reykjavík, haft í vörslum sínum 147 kannabisplöntur og hafa um nokkurt skeið fram til þess dags ræktað greindar plöntur.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Í ákæru er þess krafist að ákærðu verði dæmdir til refsingar og til greiðslu alls sakarkostnaðar. Jafnframt er þess krafist að ofangreindar 159 kannabisplöntur og 4,68 g af kannabislaufum verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á 6 gróðurhúsalömpum. 2 brúsum af Voeding næringu, 2 borðviftum, 2 loftræstikerfum, 1 loftdælu, 1 perulampa og 2 kolasíum. samkvæmt 7. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.

Í þinghaldi í dag var þáttur ákærða Ó-kk-ef S-kk-ef klofinn frá málinu, sbr. 2. mgr. 169. gr. laga um meðferð sakamála nr. 88/2008. Verður mál ákærða Þ-kk-ef F-kk-ef því dæmt sérstaklega.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í maí 2006 og á hann sér nokkurn sakaferil. Samkvæmt sakavottorði hlaut ákærði sex refsidóma á árunum 1996 til 2002 fyrir hegningarlaga- umferðarlaga- og fíkniefnalagabrot. Í nóvember 2003 var honum tvívegis gerð sektarrefsing fyrir fíkniefnalagabrot. Í desember 2004 var hann dæmdur í fjögurra mánaða fangelsi, skilorðsbundið tvö ár, fyrir fíkniefnalagabrot. Í janúar 2006 gekkst ákærði undir sekt fyrir vörslur fíkniefna og var í sama mánuði dæmdur í fimm mánaða fangelsi fyrir fíkniefnalagabrot. Í júní 2008 var ákærði loks dæmdur til sektarrefsingar fyrir umferðar- og fíkniefnalagabrot. Refsing ákærða verður tiltekin eftir reglum 77. gr. almennra hegningarlaga. Þykir refsing ákærða hæfilega ákveðin fangelsi í 4 mánuði, en með hliðsjón af sakaferli hans þykir ekki unnt að skilorðsbinda refsingu.

Ákærði sæti upptöku á 159 kannabisplöntum og 4,68 g af kannabislaufum, 6 gróðurhúsalömpum, 2 brúsum af Voeding næringu, 2 borðviftum, 2 loftræstikerfum, 1 loftdælu, 1 perulampa og 2 kolasíum samkvæmt þeim lagaákvæðum sem í ákæru greinir.

Ákærði greiði þóknun verjanda síns á rannsóknarstigi málsins, E-kk-ef H-kk-ef B-kk-ef hdl., 43.077 krónur, og 40.598 krónur í annan sakarkostnað.

D ó m s o r ð :

Ákærði, Þ-kk-nf F-kk-nf J-kk-nf, sæti fangelsi í 4 mánuði.

Upptæk eru gerð 159 kannabisplöntur, 4,68 g af kannabislaufum, 6 gróðurhúsalampar, 2 brúsar af Voeding næringu, 2 borðviftur, 2 loftræstikerfi, 1 loftdæla, 1 perulampi og 2 kolasíur.

Ákærði greiði þóknun verjanda síns á rannsóknarstigi málsins, E-kk-ef H-kk-ef B-kk-ef hdl., 43.077 krónur, og 40.598 krónur í annan sakarkostnað.